
До







Наставно-научниот совет на 







Економскиот факултет – Прилеп

Предмет: Предлог за прифаќање наслов на тема и тези за изработка на магистерски  труд од кандидатот  Љубинка Јанева (чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола) 
Советот на втор циклус на студии на ден 04.05.2026 год. го прифати извештајот од Комисијата за оценка на пријавата на магистерскиот труд под наслов “Акцизите како инструмент на фискалната политика и влијанието на шверцот врз буџетот на Република Северна Македонија” и предложи промена на насловот во “Анализа на финансиските перформанси на ТПУ ФУК-ТАК ТП”од кандидатот Љубинка Јанева
Предвид на изнесеното, а согласно чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола го доставуваме следниов предлог:

Наставно-научниот совет на Економскиот факултет – Прилеп да го прифати насловот на  магистерскиот труд “Анализа на финансиските перформанси на ТПУ ФУК-ТАК ТП”  и тезите: 
Воведни напомени, цели и методологија на истражување

1.Улога и значење на финансиската анализа за потребите на компаниите

1.1.Цели и задачи на финансиската анализа

1.2.Видови финансиска анализа

1.3.Функции на билансот на состојба

1.4.Финансиска анализа со посредство на билансот на успех

2.Финансиската анализа во функција на оценка на ликвидноста и профитабилноста на компаниите

2.1.Ликвидноста како значаен економски принцип во работењето на компаниите

2.2.Политики на ликвидност

2.3.Мерење на ликвидноста на компаниите

2.4.Фактори што ја детерминираат ликвидноста

2.5.Индикатори на профитабилноста

2.6.Фактори што влијаат врз профитабилноста

3.Финансиска анализа на ТПУ ФУК-ТАК ТП

3.1.Анализа на финансиските извештаи

3.2.Анализа на ликвидноста

3.3.Финансиски анализа на профитабилноста

3.4.Мерки и препораки за зголемување на ефикасноста во работењето
Заклучни согледувања

Користена литература

О б р а з л о ж е н и е

На предлогот за прифаќање на темата “Акцизите како инструмент на фискалната политика и влијанието на шверцот врз буџетот на Република Северна Македонија”   и тезите за изработка на магистерски труд, Советот на втор циклус на студии утврди предлог за прифаќање на темата “Анализа на финансиските перформанси на ТПУ ФУК-ТАК ТП” и тезите за изработка на магистерски труд од кандидатот Љубинка Јанева.
Темата што ќе биде предмет на истражување во магистерскиот труд е составена од три засебни, но логично поврзани сегмента, како и вовед во почетокот и заклучни согледувања, на крајот од трудот.

Во воведниот дел, најнапред, ќе се даде објаснување на целта од проучувањето на проблематиката, опфатена со овој труд, со што ќе се укаже на потребата од ваков тип истражувања. Натаму, во воведот, ќе биде образложена методологијата на истражувањето. 

Во првиот дел од магистерскиот труд, под наслов Улога и значење на финансиската анализа за потребите на компаниите, најнапред ќе бидат презентирани целите што треба да се реализираат со посредство на финансиската анализа во остварувањето на задачите на финансиската политика. Финансиските извештаи претставуваат значајна алатка во процесот на креирањето на деловната и финансиската политика на компанијата и во процесот на донесување финансиски одлуки. Податоците што се добиваат од финансиските извештаи, а се однесуваат на структурата на средствата и обврските, големината и структурата на капиталот, приходите и расходите и резултатите од работењето, тековите на финансиските средства треба да бидат основа во креирањето на финансиската политика, финансиската ситуација, финансиската структура, трајната способност за финансирање и плаќање и за дефинирање на идните правци за развој на компанијата. 
Во вториот дел, под наслов Финансиската анализа во функција на оценка на ликвидноста и профитабилноста на компаниите, акцентот ќе биде ставен врз улогата, значењето и начините за мерење на ликвидноста и профитабилноста на компаниите. Ликвидноста претставува значаен економски принцип во работењето на компаниите. Компаниите што се неликвидни се соочуваат со низа негативни последици во нивното функционирање. Затоа, во овој дел најнапред ќе бидат прикажани карактеристиките, односно предностите и недостатоците на одделните политики на ликвидност, а потоа и начините за мерење на ликвидноста во компаниите. Профитабилноста, исто така претставува битен економски принципи во работењето на компаниите. При анализата на профитабилноста на компаниите круцијално значење треба да има стапката на принос на капиталот, што се пресметува како однос меѓу нето добивката и капиталот на компанијата. Стапката на принос на средствата, што е вториот најважен збирен показател при оценката на профитабилноста претставува однос меѓу нето добивката и вкупните средства на компанијата. Претходно споменатите збирни показатели можат да претставуваат солидна основа за изведување дополнителни показатели со коишто уште подетално ќе се изврши анализа и оценка на профитабилноста на компаниите.

Третиот дел од магистерскиот труд, под наслов Финансиска анализа на ТПУ ФУК-ТАК ТП се однесува на анализа на финансиските перформанси на компанијата ТПУ ФУК-ТАК ТП. Врз основа на информациите од финансиските извештаи, ќе бидат презентирани и анализирани показателите за ликвидноста и профитабилноста на оваа компанија и ќе бидат предложни мерки и препораки за максимизирање на ефикасноста во работењето.

Во заклучните согледувања, како завршен дел од магистерскиот труд, ќе бидат елаборирани констатациите и сознанијата во врска со истражуваниот предмет на магистерскиот труд, при што кандидатот, Љубинка Јанева, треба да понуди и сопствени размислувања, односно решенија, што се поврзани со оваа проблематика.
Заради претходново Советот на втор циклус на студии беше едногласен за прифаќање на извештајот од Комисијата за оценка на пријавата од кандидатот Љубинка Јанева тема: “Анализа на финансиските перформанси на ТПУ ФУК-ТАК ТП” за изработка на магистерски труд.





Комисија за оценка на пријава:
1. Проф. д-р Драгица Оџаклиеска
2. Проф. Д-р Татјана Спасеска
3. Проф. д-р Мирослав Андоноски
Прилог: Предлог одлука
	


Врз основа на чл. 43 став 9 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола, Советот  на втор циклус на студии, на седницата одржана на ден 04.05.2026 год. година ја донесе следнава 

ПРЕДЛОГ ОДЛУКА

Член 1

Се прифаќа Извештајот од Комисијата за оценка на пријава на магистерскиот труд под наслов “Анализа на финансиските перформанси на ТПУ ФУК-ТАК ТП” , од кандидатот Љубинка Јанева подготвен од Комисијата во состав:
1. Проф. д-р Драгица Оџаклиеска
2. Проф. Д-р Татјана Спасеска

3. Проф. д-р Мирослав Андоноски
Член 2

Се прифаќаат како подобни: темата “Анализа на финансиските перформанси на ТПУ ФУК-ТАК ТП” , и тезите за изработка на магистерскиот труд.
Член 3
За ментор на кандидатот Љубинка Јаневаза изработка на магистерскиот труд под наслов “Анализа на финансиските перформанси на ТПУ ФУК-ТАК ТП”,  се определува

д-р Драгица Оџаклиеска, редовен професор на Економски факултет-Прилеп
Член 4
Да се достави Предлог одлуката до Наставно – научниот совет на Економскиот факултет – Прилеп за понатамошно одлучување.   
Раководител на втор циклус на студии

Проф. д-р Дејан Здравески

